Երեխայի խմելու ցանկությունը ևս մեկ նշան է, որ նա շոգում է: Երեխային անհրաժեշտ հեղուկի քանակը որոշվում է նրանով, թե որքան հեղուկ է նա կորցնում: Օրգանիզմը հեղուկ կորցնում է խոնավեցնելով արտաշնչվող օդը և քրտնելով: Որպես կանոն, երեխան, որը կրծքով է կերակրվում, հավելյալ ջրի կարիք չունի, սակայն նա կարող է հավելյալ հեղուկի՝ կրծքի կաթի կամ ջրի պահանջ ունենալ, եթե նա չափից շատ հեղուկ է կորցնում գերտաքացման արդյունքում: Հիշե՛ք. ցանկալի է երեխայի մարմնի ջերմակարգավորման հարցը լուծել նրան ավելի թեթև հագցնելով և սենյակի օդի ջերմաստիճանը ու խոնավությունը ճիշտ կարգավորելով, քան շատ հեղուկ տալով, քանի որ քրտինքով երեխայի օրգանիզմից դուրս են գալիս նաև օգտակար շատ նյութեր: